Fara a cunoaste proza sa literara, imaginea pe care ne o putem face despre opera lui Eminescu ar fi, incontestabil, imperfecta. Cu totii am citit candva Fat-Frumos din lacrima, sau Sarmanul Dionis, dar aceste titluri nu acopera decat o mica parte din tezaurul proiectelor de beletristica. Invocam, adesea, marile reusite ale poeziei si prozei sale, fara sa avem in minte continentele nebanuite care le sustin sau care s-au desprins, candva, din acelasi atelier, croindu-si drumul propriu. Cititorii vor descoperi scrieri de o admirabila eterogenitate formala, intr-un volum ce reuneste atat bine-cunoscutele pagini in proza, cat si scrierile care, ramase in lada cu manuscrise, au intarziat a-si face drum spre constiinta publicului. Aceasta parte consistenta a scrierilor sale se aseamana cu un aisberg, ale carui profunzimi ascunse sunt insuficient cunoscute publicului larg. - Ioana Bot